ארבעת (ארבע קרי) - ז' כתיב ת"ו ולא קריין: ש"ב יז , יב; מ"א יט , ד; מ"ב יא , ב; יר' כח , א; לב , א; יח' ז , ב; *מי' א , י.
ארבעת - ארבע קרי.
בא הקץ - שאמרתי "ונושנתם בארץ והשחתם" וגו' , "העדותי בכם... כי אבוד תאבדון" (דב' ד , כה - כו); "ונושנתם" - בגימטריא שמונה מאות חמשים ושתים , והם נשתהו בה שמונה מאות וחמשים: ארבע מאות וארבעים משנכנסו לה עד שנבנה הבית (ראה מ"א ו , א; במ' יד , לג - לד) , וארבע מאות ועשר הבית (ראה יומא ט , א).
בא הקץ אל (בנוסחנו: על) ארבע כנפות הארץ - שהרי משנה החמישית לגלות יכוניה (ראה יח' א , ב) , שהיא שנת החמישית למלכות צדקיה , מאותה שנה עד שש שנים גלה צדקיה וסיעתו (ראה מ"ב כה , ב).
בא הקץ - לנקום ממך.
בן אדם כה אמר יי' אלהים לאדמת ישראל קץ בא הקץ - אמר האל , כי לטובת אדמת ישראל ולישובה קץ , והנה עתה בא הקץ. על ארבעת - כתוב , וקרי: ארבע. והכתיב לזכר והקרי לנקבה. ו'כנף' ימצא בלשון נקבה (ראה מ"א ו , כז).
ואתה. כנפות - כמו 'רוחות' , כמו "מכנף הארץ" (יש' כד , טז); והפירוש: על ארבע כנפות ארץ ישראל הגיע קץ , להחרב.